ఝాన్సీ లక్ష్మీబాయి
ఝాన్సీలో ఇవన్నీ జరుగుతున్నపుడు, మే 10,1857లో మీరట్ లో భారత సిపాయిల తిరుగుబాటు మొదలైంది. బ్రిటిష్ కి వ్యతిరేకంగా ఇది మొదటి తిరుగుబాటుగా నిలిచింది. పందులంటే ముసల్మానులకు ద్వేషమని, హిందువులకు ఆవులంటే పవిత్రమైనవని తెలిసినా కాని,వాళ్ళు యుద్ధములో తుపాకి గుండ్లు తగలకుండా వేసుకొనే తొడుగులకు, మరియు వాళ్ళు వాడే తుపాకీలకు పందుల మరియు ఆవుల కొవ్వుని పూసారు. బ్రిటిష్ అధికారులు వాళ్ళను వాటిని వాడవల్సిందిగా బలవంత పరిచి,ఎవరైతే వినలేదో వాళ్ళని శిక్షించడం మొదలుపెట్టారు. ఆ తిరుగుబాటు సమయంలో చాలా మంది బ్రిటిష్ ప్రజలు, మహిళలు,పిల్లలు సిపాయిల చేతిలో చంప బడిన వాళ్ళలో ఉన్నారు. బ్రిటిష్ వాళ్ళు ఈ తిరుగుబాటును త్వరగా ముగించాలనుకొన్నారు.
స్పార్టకస్
ప్లూటార్క్ అభిప్రాయం ప్రకారం, స్పార్టకస్ తనను తనకు చెందిన 2,000 మంది అనుచరులను సిసిలీకి తరలించడానికి సిలికియన్ దారిదోపిడి దొంగలతో బేరమాడాడు, అక్కడ బానిస తిరుగుబాటును ప్రేరేపించి మరిన్ని బలగాలను కూడగట్టుకోవాలని స్పార్టకస్ ఉద్దేశించాడు. అయితే, సముద్ర దొంగలు అతడికి ద్రోహం చేశారు, వాళ్లు డబ్బు తీసుకుని బానిస తిరుగుబాటుదార్లను వాళ్ల మానాన వాళ్లను వదిలేసారు. మరికొన్ని ఆధారాల ప్రకారం, తప్పించుకోవడానికి తిరుగుబాటుదారులు ఓడ నిర్మాణానికి కూడా ప్రయత్నాలు చేపట్టారని తెలుస్తోంది, కాని తిరుగుబాటుదారులు సిసిలీని దాటి పోకుండా చూడడానికి క్రాసస్ అసాధారణ చర్యలు చేపట్టాడు. దీంతో తిరుగుబాటుదారుల ప్రయత్నాలు వమ్మయ్యాయి. స్పార్టకస్ బలగాలు తర్వాత రెగియమ్ వైపుగా తిరోగమించారు. క్రాసస్ సైన్యాలు వారిని అనుసరిస్తూ, తిరుగుబాటుదారులు చీకాకు దాడులకు దిగినప్పటికీ, రెగియమ్ ప్రాంతం పొడవునా రక్షణ గోడలు నిర్మించారు. తిరుగుబాటుదారులు ముట్టడిలో చిక్కుకున్నారు వారికి సరఫరాలు నిలిచిపోయాయి.
ఆ సమయానికి, పాంపీలో ఉన్న రోమ్ సైన్యాలు స్పెయిన్ నుంచి తిరిగొచ్చాయి, క్రాసస్‌కి సహాయ అందించేందుకోసం వీటిని దక్షిణానికి వెళ్లవలసిందిగా సెనేట్ ఆజ్ఞాపించింది. పాంపీ నుంచి వచ్చిన సైన్యాల రాకవల్ల తన ప్రతిష్ఠ కనుమరుగవుతుందని క్రాసస్ భయపడగా, క్రాసస్‌తో ఒప్పందానికి రావాలని స్పార్టకస్ చేసిన ప్రయత్నం విఫలమైంది. క్రాసస్ ఇందుకు తిరస్కరించినప్పుడు, స్పార్టకస్ సైన్యంలో ఒక భాగం పెటెలియా బ్రుట్టియంలోని (ఆధునిక స్ట్రోంగోలి) పశ్చిమభాగంలోని పర్వతాలవైపుకు మరలాయి. ప్రధాన సైన్యం నుంచి విడిపోయిన తిరుగుబాటుదారులలోని ఒక భాగాన్ని పట్టుకోవడానికి రోమ్ సైన్యాలు ప్రయత్నించగా, స్పార్టకస్ సైన్యాలలో క్రమశిక్షణ విచ్ఛిన్నమయింది, తిరుగుబాటుదారులు చిన్న బృందాలుగా విడిపోయి, తమను వెన్నంటి వస్తున్న రోమ్ సైన్యాలపై స్వతంత్ర దాడులకు దిగాయి. స్పార్టకస్ ఇప్పుడు తన చుట్టూ ఉన్న బలగాలను కేంద్రీకరించి చివరి ప్రయత్నంగా తన మొత్తం బలగాన్ని రోమ్ సైన్యంపైకి దాడికి దింపాడు, దీంట్లో బానిసలు పూర్తిగా తుడిచిపెట్టుకుపోయారు, వీరిలో చాలామంది యుద్ధరంగంలోనే చంపబడ్డారు. స్పార్టకస్ విధి ఏమయింది అనే విషయం ఎవరికీ తెలియకుండా పోయింది, ఎందుకంటే అతడి శరీరం ఎన్నడూ దొరకలేదు, కాని తోటి సహచరులతో కలిసి అతడు యుద్ధరంగంలోనే చనిపోయాడని చరిత్రకారులు అభిప్రాయపడ్డారు. తిరుగుబాటుచేసిన వారిలో ఆరువేలమంది క్రాసస్ సైన్యం చేత చిక్కగా క్రాసస్ వీరిని రోమ్ నుంచి కవువాకు వెళ్లే అప్పియన్ మార్గం పొడవునా వారిని శిలువ వేయించాడు.